Andrew Wommack inspireerib sind tänases saates
sirutuma välja tervenemise poole, mis kuulub sulle Jeesuses Kristuses.
Jumal tahab, et oleksid terve - see on evangeeliumi tõde.
Siin aga Andrew isiklikult.
Tere tulemast taas me saatesse!
Tahan rääkida sellest, et Jumal tahab, et oleksid terve.
Ja seda mitte vaid hingelisel või emotsionaalsel tasandil,
aga ka füüsiliselt.
Enamus inimesi küll loodavad seda,
paludes ja palvetades, et Jumal neid tervendaks.
Kuid paljudel puudub siiski kindlus, et Jumal tõesti tervendabki.
On inimesi, kes õpetavad,
et Jumal on kõige allikas ja kontrollib kõike
ja seetõttu, kui mõni laps sünnib Downi sündroomiga,
siis Jumal on lasknud sel sündida.
Ja et ka Jumal on see, kes toob inimestele vähihaiguse jne.
Mul on vaid üks saade kogu selle loo käsitlemiseks,
mistõttu mul pole võimalik teemasse sügavuti minna.
Kuid las ma öelda üht -
seni, kuni sa ei usu, et Jumal soovib sulle tervist,
sa ka ei saa terveks.
See juhtu niisama.
On ka selge,
et haigestumine on palju lihtsam, kui terveks saamine.
Langenud maailmas tundub kõik liikuvat korrast korratusse,
tervisest haigusesse ja heast halba.
See on see, kuidas loomupärane maailm toimib.
Nii ei saa sa ka enne terveks,
kui sa ei haara kinni teatud tõdedest ning ela nende järgi.
Uskumine sellesse, et Jumal tahab, et oleksid terve,
on kõige olulisem samm tervenemise kogemiseks.
Kui vaid palud ja ütled: "Jumal, tean, et suudad tervendada
ja kui see on Su tahe, siis tervenda mind!",
siis selle peale sa küll terveks ei saa.
Tean, et see võib osasid teist riivata, kuid ütlen seda teie aitamiseks.
Pead olema jõulisem, kui vaid selline palve.
Võiksin õpetada sel teemal päevi,
kuid püüan edastada selle info nii kiiresti kui võimalik.
Kui usud, et Jumal tahab, et oleksid haige
ja et Jumal on lasknud haigustel tulla ning midagi ei juhtu ilma Tema loata...
Et Tema tahe on see,
mis on põhjustanud haigust või lubanud sellel tulla,
siis oleks sinust ääretult silmakirjalik minna arsti juurde, võtta rohtu
ja püüda saada terveks,
sest sa ju usud, et Jumal tegi su haigeks.
Ja kui see tõesti oleks nii, ei maksaks ju arsti juurde minna,
rohtu võtta ja püüda terveks saada.
Õpi siis sellest, mida Jumal tahab sulle õpetada,
et Ta saaks teha oma täiuslikku tööd su elus.
Ma muidugi ei poolda sellist käitumist ja ma ei usu, et keegi pooldaks.
Me peaks võitlema haiguste vastu.
Kuid see on ju vastuoluline,
kui keegi ütleb, et Jumal tegi ta haigeks
ja samas ta läheb arstile ning laseb end opereerida
või määrata endale rohtusid,
mis oleks sel juhul ju Jumala tahtest välja astumine.
Kui aus olla, siis see on silmakirjalik!
Öelda ühelt poolt,
et Jumal tegi su haigeks ja Tal on sellega oma eesmärk
ning samas hakata sõdima selle vastu ja püüda saada terveks.
See pole tõsi!
Sa pead teadma, et Jumal soovib, et oleksid terve.
Heebrealastele 1:3 on öeldud:
"(Jeesus) kes olles tema kirkuse kiirgus
ja tema olemuse kuju
ning kandes kõiksust oma väe sõnaga,
on pärast seda, kui ta oli täide viinud pattudest puhastamise,
istunud Ausuuruse paremale käele kõrgeimas taevas."
Siin salmis on palju erinevaid mõtteid, kuid tahan tuua esile selle,
et Jeesus on Jumala kirkuse kiirgus ja tema olemuse kuju.
Kreeka keeles viitab see täiuslikule esindamisele.
Mitte vaid sellisele, mis peegeldab vaid veidi Jumalat,
vaid täiuslikule esindamisele.
Jeesus ütles, et Ta tegi vaid seda, mida nägi oma Isa ees tegevat
ja et Ta tuli esindama oma Isa.
Ta ütles isegi oma jüngritele Johannese 14:9:
"Kes on näinud mind, see on näinud Isa."
Nii et Jeesus esindas Jumalat täiuslikul moel.
Põhjus, miks sellest räägin, on see,
et kui tahad teada Jumala tahet oma tervenemise osas,
siis vaata vaid Jeesusele ja Tema tegudele siin maa peal
ja sa saad väga selge pildi sellest,
kas Jumal tahab, et oleksid terve või mitte.
Jeesus ei toonud kunagi ühtki haigust inimeste üle.
Mitte kunagi!
Inimesed ütlevad vahel:
"Oo, Jumal õnnistas mind selle haiguse läbi,
sest Ta sai sellega mu tähelepanu ja tõmbas mind seeläbi enese ligi."
Nad toovad Jumalale au erinevate haiguste eest,
abielude ja äride purunemiste eest,
inimeste suremise eest,
sest need kõik pööranud nende elu ümber
ja nad ütlevad, et Jumal tegi seda.
Kui Jumal oleks tõesti me probleemide põhjustajaks
ja seda eriti veel ka tervise vallas...
Kui Jumal oleks sinu haiguse allikaks,
siis Jeesus ei esindanud Teda täiuslikult,
sest Piiblis pole ühtki juhust,
kus Jeesus oleks kedagi haigusega "õnnistanud".
Pole mitte ühtki juhust, kus Jeesus oleks öelnud:
"Sa pole veel omandanud oma õppetundi
ja seniks, kuni sa pole seda teinud, pead veel pisut kannatama."
Jeesus ei teinud mitte ühtki sellist asja,
mille pärast tänapäeva religioon Jumalat süüdistab.
Jeesus ütles: "Kui olete näinud mind, olete ka näinud Isa.
Ma teen täpselt seda, mida Isa on käskinud mul teha.
Olen isa täiuslik peegeldus ja kuvand."
Tõsiasi, et Jeesus ei pannud haigusi inimeste peale
ega püüdnud neile haiguste kaudu midagi õpetada,
näitab mulle, et see on suurim tunnistus Piiblis,
et Jumal tahab, et oleksid terve.
On üks salm, mis võtab selle kõik väga hästi kokku.
Apostlite tegude 10. peatükis kuulutas Peetrus Korneeliusele.
Apostlite teod 10:38: "Kuidas Jeesus Naatsaretist,
keda Jumal oli võidnud Püha Vaimu ja väega,
käis mööda maad head tehes
ja parandades kõiki kuradi poolt rõhutuid..."
Siin salmis on nii palju häid mõtteid!
Siin on öeldud, et Jeesus käis ja tegi head.
Tänapäeval on inimesi, kes ütlevad,
et uskuda Jumalalt üleloomulikku tervenemist
väljaspool arstiabi ja tavapäraseid vahendeid,
on saatanast.
Ja ometi on siin öeldud, et Jeesus käis ja tegi head.
Religioossed inimesed ütlevad, et tervenemine on halb.
Piibel aga ütleb, et see on hea.
5. Moosese 28:1-14 on toodud esile nimekiri õnnistustest,
kus terve olemine on samuti õnnistus.
Haigustest ja hädadest võitu saamine on toodud seal esile õnnistusena.
Salmis 15-68 on aga nimekiri needustest
ja seal on öeldud, et haige olemine on needus.
Haiguste omamine on needus.
Seal on ka öeldud,
et kõik muud haigused ja hädad, mis pole seal nimekirjas,
on samuti needuseks.
Seega, 5. Moosese raamat ja ka Piibel
nimetavad haigust needuseks.
Meil aga on inimesi,
kes nimetavad haigusi varjatud õnnistuseks,
samas kui Piibel nimetab neid needuseks.
Inimesed aga võtavad neid asju vastu otsekui Jumalalt,
samas kui need pole Jumalast.
Ühtlasi läheb see kõik vastuollu Jaakobuse 4:7 öelduga:
"Alistuge siis Jumalale!
Pange vastu kuradile, siis ta põgeneb teie juurest."
On asju, mis on Jumalast ja asju, mis on saatanast.
Sinu asi on alistuda Jumalale ja seista vastu saatanale.
Piibel ütleb, et haigus on needuseks ja see pärineb saatanalt.
Religioon aga väidab, et haigus on hoopis varjatud õnnistus
ja Jumal püüab sind selle kaudu
alandlikumaks ja paremaks inimeseks muuta.
Nii aga nimetavad nad head halvaks ja halba heaks.
Piibel ütleb selgelt, et Jeesus suri me eest selleks,
et teha meid vabaks kõigist haigustest ja hädast.
On aga neid, kes ütlevad, et haigus polegi halb
ja Jumal on andnud selle
su alandlikumaks ja paremaks muutmiseks.
Kui oled selles vallas kahe vahel, ei saa sa ka midagi Jumalalt.
Jaakobuse 1:5-8: "Kui kellelgi teist jääb vajaka tarkust,
siis ta palugu Jumalalt,
kes kõigile annab heldelt ega tee etteheiteid, ja talle antakse.
Aga ta palugu usus, ilma kahtlemata,
sest kahtleja sarnaneb tuule tõstetud ja sinna-tänna paisatud merelainega.
Selline inimene ärgu ometi arvaku, et ta midagi saab Issandalt,
ta on hingelt kaksipidine mees, ebakindel kõigil oma teedel."
Kui palud tarkust, siis seda sa ka saad.
Kui palud tervenemist, aga samas kõhkled selles,
öeldes: "Ma ei tea, on see ikka Jumala tahe või mitte?",
siis siin on öeldud, et sa ei saa Jumalalt midagi.
"Hingelt kaksipidine mees on ebakindel kõigil oma teedel."
Markuse 11:24 on öeldud:
"Kõike, mida te iganes palves endale palute -
uskuge, et te olete saanud, ja see saabki teile!"
Kuid sa pead paludes uskuma, et sa ka saad.
Sa ei saa kõhklemata uskuda,
kui kahtled selles, kas Jumal ikka tahab, et oleksid terve.
See on ülioluline.
Taaskord Jaakobuse 1:8:
"Hingelt kaksipidine mees on ebakindel kõigil oma teedel."
Sa palud, et Jumal tervendaks su,
kuid järgmine hetk mõtled juba, kas Jumal ikka teeb seda?
Kui keegi küsib: "Kas said terveks?",
vastad: "Ma ei tea. Ma palusin ja ootan nüüd Jumalat."
Kuid see on kaksipidine mõtlemine
ja Piibli sõnul viitab ebakindlusele kõigil oma teedel.
"Selline inimene ärgu ometi arvaku, et ta midagi saab Issandalt."
Sama teemaga haakub ka Jaakobuse 1:13:
"Ärgu kiusatav öelgu: Jumal kiusab mind!”
Sest Jumalat ei saa kiusata kurjaga, tema ise ei kiusa kedagi." (Jk.1:17)
"Iga hea and ja iga täiuslik kink tuleb ülalt, valguste Isalt,
kelle juures ei ole muutust ega varjutuste varju." (Jk. 1:17)
Kõik need salmid ütlevad, et mitte Jumal pole see,
kes kõiki neid kiusatusi ja haigusi su ellu toob.
Jumal tahab, et oleksid terve.
Seda on oluline mõista mitmel eripõhjusel.
Jaakobuse 4:7 on öeldud, et peame seisma vastu kuradile.
Kuidas aga seista vastu haigusele, kui arvad, et Jumal on selle taga?
Muide, kui usud,
et Jumal on su haiguste, kannatuste ja valude põhjustaja;
kõigi su finantsraskuste ja muu halva põhjustaja,
siis selle kõige uskumine
mõjutab ka su arusaamist Jumala armastusest.
Seda on küll raske öelda,
aga see sarnaneb paljuski propagandaga.
Kui rääkida kellelegi piisavalt kaua midagi, mis on vale,
siis isegi, et nad tajuvad, et seal on midagi viltu,
hakkavad nad seda siiski uskuma, sest seda on neile nii tihti räägitud.
Religioon on meile küll sageli öelnud, et Jumal armastab meid
ja väidab samas siis järgmise hooga,
et Jumal on su lapse Downi sündroomi taga.
"Sul on vähk seetõttu, et Jumal armastab sind nii väga."
Esimene mõte selle peale oleks: "See küll pole mingi armastus!"
Kui me võtaks Jumalat kui reaalset inimest
või oletame, et mul oleks võime
muuta su laps Downi sündroomiga lapseks,
anda sulle vähihaigus,
põhjustada sulle seljavalu, mis hoiab sind öösiti üleval...
Kui ma oleks vastutav kõigi nende asjade eest,
ei leiduks küll ühtki inimest, kes ütleks: "Sa armastad mind."
Sest kui ma teeks kõiki neid asju, sulle valu ja vaeva põhjustades,
oleks sa vägagi rahulolematu minuga.
Kaasaja inimesed mõistaks mu hukka ja surma,
või kupataks mu vähemasti vangi, et ma ei saaks kellelegi halba teha.
Kui ma oleks see, kes kogu seda häda ja valu põhjustab.
Ometi väidab religioon,
et Jumal on kõigi nende tragöödiate taga,
väites ka samas, et Jumal armastab meid.
Enamus inimesi paneb need kaks asja kokku
ja usubki, et kuna Jumal armastab neid,
on Ta ka andnud neile kõik need probleemid.
Kuid mõtle korra oma südames -
kui seisaksid silmitsi ühe tragöödiaga teise järel
ja süüdistaksid Jumalat kogu selles loos,
siis mingi hetk hakkab see mõjutama su suhet Jumalaga
ja su arusaamist sellest, kui väga Ta sind armastab.
Mäletan üht interneti artiklit maavärinate kohta ühes paigas,
kus inimesed püüdsid selle tagajärgedega toime tulla
ja samas mõtlesid, miks see kõik juhtus?
Ja siis oli seal tsiteeritud mitmeid inimesi,
kes ütlesid, et see on Jumala karistus.
Karistus voodoo usundi ja kõige muu pärast.
Ehk siis, kogu see lugu heideti Jumala kaela.
Artikli autor kirjutas,
kuidas kogu juhtunu oli raputanud paljude usku.
Ühtlasi oli sinna lisatud kõikeütlev foto -
hunnikusse kokku kogutud inimkehad.
Kümned ja kümned inimkehad, mis pandi põlema,
kuna nad ei tahtnud, et mingid haigused hakkaks levima.
Nii et, see suur inimkehade hunnik, mille nad põlema panid.
Siis aga kõndis sealt üks naine mööda,
kes võttis oma kotist Piibli ja heitis selle samuti sinna tulle.
See pilt kandis endas mõtet, mida paljud ehk mõtlesid:
"Jumalasse uskumine ja Tema teenimine on mõttetu,
sest vaata, mis me rahvaga on juhtunud."
See oli väga kõnekas pilt.
Kui hakata ütlema inimestele,
et Jumal põhjustas kellegi surma või halvatuse;
et Jumal on põhjustanud selle valu,
mis lasi su elul tänu lahutusele kokku kukkuda;
sa oled pidevates valudes ja depressioonis ega saa töötada,
sest Jumal on selle kõige taga.
Kui inimestele midagi sellist öelda,
lisades siis samas, et Jumal suudab tervendada,
stiilis: "Jah, Ta on põhjustanud selle, kuid palveta ja..."
See kõik toob kaasa rohket segadust ja on igati vale.
See pole see, mida Piibel ütleb.
Apostlite teod 10:38: "Jeesus Naatsaretist,
keda Jumal oli võidnud Püha Vaimu ja väega,
käis mööda maad head tehes
ja parandades kõiki kuradi poolt rõhutuid."
Tervenemine on üks hea asi.
Hea on olla terve ja halb on olla haige.
Haigus pole mingi õnnistus Jumalalt, et sind paremaks ja pühamaks muuta.
Haigus on saatana rünnak.
Vahel oma loomult täiesti deemonlik ja vaimne asi.
Vahel aga lihtsalt tulemus sellest, et elame langenud maailmas.
Kuid haigus pole and Jumalalt, et sind paremaks muuta.
Olgu see sulle hästi selge.
Piibel õpetab, et Jumal võidis Jeesust Naatsaretist
Püha Vaimu ja väega,
kes käis mööda maad head tehes
ja parandades kõiki - mitte osasid vaid kõiki,
kes olid kuradi poolt rõhutuid.
Mitte Jumala poolt rõhutud, aga kuradi poolt rõhutud.
Jumala tahe on tervendada igat inimest.
Jesaja 53:4-5 on öeldud:
"Ent tõeliselt võttis ta enese peale meie haigused ja kandis meie valusid.
Meie aga pidasime teda vigaseks, Jumalast nuhelduks ja vaevatuks.
Ent teda haavati meie üleastumiste pärast,
löödi meie süütegude tõttu.
Karistus oli tema peal, et meil oleks rahu,
ja tema vermete läbi on meile tervis tulnud."
See on üks väga julge, samas selge Piibli kuulutus,
et Jeesuse vermete läbi oleme me terveks saanud.
Religioon aga on selle nii ülivaimulikuks muutnud,
öeldes, et me oleme oma südame poolest
kõigest valust ja pattudest terveks saanud
ja et me tunded on terveks saanud.
Tõsi! See kõik kuulub sinna hulka.
Jeesus tõepoolest tuli
meid ka emotsionaalsel ja vaimsel tasandil vabaks laskma.
Kuid see puudutab otseselt ka me füüsiliste ihude tervendamist.
Matteuse 8:16-17 tsiteerib loetud Jesaja 53. peatükki,
öeldes, et kui Jeesus tervendas suuri rahvahulki,
ei jätnud Ta kedagi tervenemisest ilma,
öeldes: "Sa pole veel oma õppetundi omandanud."
Ta tervendas nad kõik,
"et läheks täide, mida on räägitud prohvet Jesaja kaudu:
Ta on võtnud ära meie haigused ja kandnud meie tõved.”
See viitab tagasi kirjakohale Jesaja 53:3-5,
andes mõista, et jutt käib füüsiliste ihude tervendamisest.
See on osa Jeesuse Kristuse lunastustööst,
et sa võiksid olla terve.
Nõnda nagu Jeesus ei taha, et sa teeksid pattu,
nõnda ei taha Ta ka, et oleksid haige.
Religioon on selle aga ära rikkunud.
Kui hakkad rääkima tervenemisest ja keegi püüab uskuda sellesse,
kuid samas ei saa terveks ja hoopis sureb...
Siis selle asemel, et mõelda, miks see kõik juhtus
ja kas äkki oli nii,
et inimene ei haaranud kinni millestki, mis oli ta jaoks kättesaadav...
Selle asemel, et panna kedagi tundma,
et äkki on viga meis endis
ja me ise oleme midagi maha maganud,
siis selle kõige asemel ütleb religioon,
et see polegi Jumala tahe tervendada kõiki.
"Ehk oligi suremine Jumala vastus su palvetele,
sest see tõi kaasa ülima tervenemise."
Piiblis ja Jeesuse teenistuses aga ei näe me kusagil midagi sellist.
Jeesus tegi head ja tervendas kõiki kuradi poolt rõhutuid.
Piibel paneb ihu tervenemise ja pattude andestuse ühte patta.
Piiblis on mitmeid kirjakohti, mis käsitlevad neid kahte koos.
Psalmid 103:1-3: "Kiida, mu hing, Issandat,
ja kõik, mis mu sees on, tema püha nime!
Kiida, mu hing, Issandat, ja ära unusta ainsatki tema heategu!
Tema annab andeks kõik su ülekohtu, tema parandab kõik su tõved."
Ühes ja samas salmis on koos nii tervenemine kui pattude andestus.
Sama lugu on 1. Peetruse 2:24:
"Ta kandis ise meie patud oma ihus üles ristipuule,
et meie, olles surnud pattudele, elaksime õigusele;
tema vermete varal te olete saanud terveks."
Taaskord, ihu tervenemine ja pattude andestus on ühes salmis.
Kreekakeelne sõna "zozo",
mida on Uues Testamendis kasutatud üle 300 korra
"pääste" tõlkimiseks -
seda sama sõna on kasutatud ka tervenemise kohta.
Klassikaline näide selle kohta on Jaakobuse 5:14-15:
"Kui keegi teie seast on haige,
siis ta kutsugu kogudusevanemad enese juurde
ja need palvetagu tema kohal teda õliga võides Issanda nimel.
Ja usupalve päästab tõbise..."
Sinne "päästab" ei räägi pattude andestusest,
vaid füüsilise ihu tervendamisest.
Kaasaja inimene on eraldanud pääste erinevateks osadeks,
öeldes, et vaid pattude andestus kehtib 100% kindlusega kõigile
ja isegi, et Jumal suudab tervendada, pole see kõigi jaoks.
Mina aga ütlen, et Piibli kohaselt suri Jeesus ka selleks,
et tervendada su ihu,
nõnda nagu Ta suri su pattudegi eest.
Nii oled sa Jeesuse vermete läbi sama palju terve kui andeks saanud.
Nõnda nagu Jeesus ei jätaks sind patu sisse,
nõnda ei tooks Ta ka haigust su üle.
Ta tahab, et oleksid terve,
nõnda nagu andestatud oma pattude poolest.
See teema kätkeb endas nii palju enamat,
kuid kogu asja mõte on selles, et Jumal tahab, et oleksid terve.
Kui aga kõhkled selles ega tea, kas Ta ikka tahab sind tervendada,
ei saagi sa terveks.
See on kõige esimene samm.
Muuda oma elu
Muuda maailma
Andrew Wommack teenistus
Mul on üks eriline teadaanne, mis võtab vaid paar minutit.
Oleme näinud tohutut kasvu oma Euroopa teenistuses
ja seda eriti veel piiblikoolis, kus ruum hakkab otsa saama.
Oleme püüdnud osta ära need ruumid, mida kasutame, et need korda teha,
kuid see pole toiminud.
Nii oleme leidnud ühe pundi inimesi, kes müüks meile ühe maatüki,
kuhu saaksime ehitada omaenda hoone,
kus nii me piiblikool kui kontorid saaks tegutseda.
See krunt on Inglismaal, Birminghami piirkonnas.
Tahame ehitada hoone, mis läheb maksma 3,5. miljonit eurot.
Kui me teenistus on olnud sulle õnnistuseks
ja sa oled näinud selle väärtust, mida me teeme.
Mitte vaid jutluste, aga ka oma õpetuste näol,
mis muudab inimeste elusid
ja teeb jüngreid, kes lähevad üle maailma.
Oleme jaganud osasid tunnistusi Ugandast, Lõuna-Aafrikast,
Indiast ja eripaigust.
Usun, et Jumal on meid esile tõstnud mitte vaid kuulutama,
aga ka kasvatama üles jüngreid, kes läheksid omakorda välja.
See paljundab meie efektiivsust.
Selleks, et seda kõike teha, vajame me oma ruume.
Me õpilased pidid elama talve üle ilma vähimagi kütteta
ja WC'dega, mis ei toiminud.
Me katus lasi läbi.
See on väljakannatamatu ja see pole Jumala tahe.
Parim lahendus, mille leidsime, ongi see uus krunt,
kuhu ehitamine nõuab rohkelt raha.
Osa inimesi mõtleb, et see on ju tohutu summa!
On, kuid samas vaatab meid miljoneid inimesi üle Euroopa,
Aasia ja erinevate maade üle maailma.
Kui me saade on sind õnnistanud,
siis palun, et oleksid kaasas sellega, mida Jumal me teenistuses teeb,
et saaksime minna edasi jüngerdamise-
ja maailma muutmisega.
Kuuled kohe, kuidas selles kõiges kaasa lüüa,
aidates meil oma unistust täita.
Ole juba ette õnnistatud
ja tänud, et oled kaasas sellega,
mida Jumal me teenistuse kaudu teeb.
Külasta me kodulehte ja kliki "partnerlus" nupule,
kust omakorda leiad infot ja juhiseid ehitusele kaasa aitamiseks.
Andrew Wommacki teenistusse välismaal on võimalik ka helistada,
tehes seda ekraanil nähtaval numbril.
Kõik ehitusprojekti annetused
peaksd olema täienduseks te tavaannetustele.
Tutvu ka Andrew eesootavate koosolekutega,
mille kohta leiad täpsemat infot kodulehelt www.awme.net
Igal suvel toimub ka me suvine pere piiblikonverents,
mille info on samuti leitav meie kodulehelt.
Hetkel ekraanil kõlav reklaam puudutab kutset perelaagrisse,
mis toimus juba 2010. aastal.
Olen põnevil neist laagritest, kus käib alati väga palju rahvast.
Ühtlasi osaleb seal palju erinevaid külalisi ja külaliskõnelejaid.
Laagris on erinevad majutusvõimalused.
Laagri koduleht on nähtav ekraanil, nii et tutvu sealse infoga.
See on hea üritus, millest osa võtta.
Järgmises saates...
Jumal pole loonud haigusi.
Inimene ise on need põhjustanud.
Kui Jeesus maa peal elas, oli Ta liigutatud kaastundest
ja Ta tervendas inimesi.
Kaastunne liigutas Teda ja pani inimesi tervendama.
Nii et kui öelda, et Jumal ei tervenda enam inimesi,
on see sama, kui öelda, et Tal pole kaastunnet haigete suhtes.
Inimesed ei ütleks seda muidugi nii otse,
vaid püüaks seda kuidagi siluda,
öeldes: "Tal on omad eesmärgid sellega."
Mu isa oli baptisti koguduse jutlustaja
ja ta tegi enesetapu, kui olin 5-aastane.
Ma ei saanud ta surmast tookord väga aru,
kuid olin siiski pahane Jumala peale.
Kohe ikka vihane lausa.
Otsustasin joosta Ta eest
ja mitte lasta kellelgi omada kontrolli oma elu üle,
et mitte jälle nii valusalt haiget saada.
Kui Jumal ootab, et kannaksid oma koormaid,
siis Jumal kannab neid koos sinuga.
Kui Jumal ootab, et sa armastaksid ja usuksid igal ajal,
siis Jumal usub ka sinusse igal ajal,
ükskõik, kui palju tobedusi me korda ei saadaks.
Rohkem selliseid lugusid kodulehelt www.awme.net.
Investeeri endasse ja Andrew Wommacki teenistusse!
Muuta oma elu
Muuda maailma
Andrew Wommacki teenistus
Tõlge: Anne-Ly Raukas